A4-0252/97

Ψήφισμα σχετικά με την ανακοίνωση της Επιτροπής για την πολιτική συνοχής και τον πολιτισμό: μια συμβολή στην απασχόληση (COM(96)0512 - C4-0056/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0512 - C4-0056/97),

- έχοντας υπόψη το Λευκό Βιβλίο «Ανάπτυξη, Ανταγωνιστικότητα, Απασχόληση» που προσδιορίζει τον πολιτισμό ως τομέα ο οποίος προσφέρει προοπτικές απασχόλησης (COM(93)0700 - C3-0509/93),

- έχοντας υπόψη το άρθρο 130 Α της Συνθήκης ΕΚ, σύμφωνα με το οποίο η Κοινότητα προωθεί τις ενέργειες που ενισχύουν την οικονομική και κοινωνική συνοχή,

- έχοντας υπόψη το άρθρο 128 της Συνθήκης ΕΚ που διευκρινίζει ότι η Κοινότητα λαμβάνει υπόψη της τις πολιτιστικές πτυχές όταν αναλαμβάνει δράση στο πλαίσιο άλλων πολιτικών της,

- έχοντας υπόψη το άρθρο 3Β της Συνθήκης ΕΚ σχετικά με τα όρια της αρχής της επικουρικότητας,

- έχοντας υπόψη τα πορίσματα του ανεπίσημου Συμβουλίου Υπουργών περιφερειακής πολιτικής και χωροταξίας στις 3 και 4 Μαΐου 1996 στη Βενετία,

- έχοντας υπόψη την πρώτη έκθεση της Επιτροπής σχετικά με την συνεκτίμηση των πολιτιστικών πτυχών στη δράση της Ευρωπαϊκής Κοινότητας (COM(96)0160 - C4- 0249/96),

- έχοντας υπόψη την έκθεση της Επιτροπής Περιφερειακής Πολιτικής, καθώς και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Απασχόλησης και Κοινωνικών Υποθέσεων και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0252/97),

Α. εκτιμώντας ότι η πολυμορφία και ο πλούτος της πολιτιστικής κληρονομιάς της Ευρώπης καθώς και οι οικονομικές της δυνατότητες είναι ακόμη σε πολύ μεγάλο βαθμό ανεκμετάλλευτες, και ότι ο πολιτισμός δεν πρέπει να θεωρείται μόνο ως εθνική, περιφερειακή και τοπική κληρονομιά αλλά μάλλον ως ευρωπαϊκή κληρονομιά, μαρτυρία ενός πολιτισμού, μιας κουλτούρας μιας ταυτότητας και μιας κοινής παράδοσης,

Β. λαμβάνοντας υπόψη ότι η πολιτιστική κληρονομιά και τα πολιτιστικά προτερήματα δεν αποτελούν απλώς ένα αγαθό της αγοράς για τις τοπικές και περιφερειακές κοινωνίες αλλά πρώτα απ' όλα αποτελούν τα θεμέλια για την προώθηση της περιφερειακής ταυτότητας, της αυτοπεποίθησης και μιας προσέγγισης που θα βασίζεται στην Κοινότητα, όσον αφορά την τοπική ανάπτυξη,

Γ. έχοντας υπόψη τη μεγάλη σημασία των μειονοτικών γλωσσών και πολιτισμών ως θεμελιώδους συστατικού του τμήματος της ευρωπαϊκής πολιτιστικής κληρονομιάς,

Δ. λαμβάνοντας υπόψη την εξέλιξη της σημερινής κοινωνίας που χαρακτηρίζεται από την αύξηση των δραστηριοτήτων παροχής υπηρεσιών, από αυξημένη κινητικότητα των προσώπων, την αύξηση του ελεύθερου χρόνου, την αναβάθμιση του μορφωτικού επιπέδου, καθώς και από υψηλότερο επίπεδο ενημέρωσης και από μεγαλύτερη ζήτηση για ψυχαγωγικές και πολιτιστικές δραστηριότητες,

Ε. εκτιμώντας ότι τα Διαρθρωτικά Ταμεία αποτελούν το πιό σημαντικό μέσο στην υπηρεσία του πολιτισμού και ότι στο πλαίσιο των ισχυόντων κανονισμών, ο πολιτισμός δεν μπορεί να επωφεληθεί κοινοτικών χρηματοδοτήσεων παρά μόνο στην περίπτωση έργων περιφερειακής ή τοπικής ανάπτυξης που δημιουργούν μακροχρόνια απασχόληση,

ΣΤ. έχοντας υπόψη ότι δεν έχει γίνει επαρκής αξιοποίηση του ρόλου που μπορεί να παίξουν τα διαρθρωτικά ταμεία στον πολιτιστικό τομέα και στον τομέα της δημιουργίας θέσεων εργασίας,

Ζ. εκτιμώντας ότι ο πολιτισμός, χάρις στην κοινωνικοοικονομική του διάσταση, αποτελεί σημαντικό παράγοντα ενδογενούς περιφερειακής ανάπτυξης που μπορεί να συμβάλλει με ουσιαστικό τρόπο στην απασχόληση και να καταστεί με τον τρόπο αυτό παράγοντας ανάπτυξης και καινοτομίας τόσο για τις περιφερειακές οικονομίες όσο και για τον ιδιωτικό βιομηχανικό κλάδο,

Η. επισημαίνοντας ότι οι αρμοδιότητες για θέματα πολιτισμού ανήκουν σε πολλές περιπτώσεις στις περιφερειακές κυβερνήσεις,

Θ. έχοντας υπόψη ότι ο τομέας του πολιτισμού, υπό οποιαδήποτε μορφή, μπορεί να δημιουργήσει σημαντικές προοπτικές μακροχρόνιων, άμεσων ή έμμεσων απασχολήσεων για προσοντούχους εργαζομένους,

Ι. εκτιμώντας την αναντίρρητη επιρροή του εξοπλισμού και των πολιτισμικών δραστηριοτήτων σε ό,τι αφορά την προσέλκυση νέων επενδύσεων, την προώθηση της εικόνας και της ελκυστικότητας μιας περιοχής και, κατά συνέπεια, της ανάπτυξής της,

ΙΑ. εκτιμώντας ότι η πολιτιστική δράση είναι ακόμη πιο αποτελεσματική όταν εντάσσσεται σε μια στρατηγική βιώσιμης ανάπτυξης συνδεδεμένης με την οικονομική ανάπτυξη, την κοινωνική συνοχή και την προστασία του περιβάλλοντος,

ΙΒ. λαμβάνοντας υπόψη τις αναμφισβήτητες επιπτώσεις της πολιτισμικής ανάπτυξης για την διατήρηση ή την ανασύσταση της ταυτότητας των αστικών και των αγροτικών κοινοτήτων και, γενικότερα, για τη σύσφιξη της οικονομικής και κοινωνικής συνοχής, πρωτεύοντα στόχου της ΕΕ,

ΙΓ. έχοντας υπόψη ότι το 8% μόνον των συνολικών πόρων που προορίζονται για τον τομέα του πολιτισμού διατέθηκαν πράγματι για συγκεκριμένα πολιτιστικά προγράμματα,

ΙΔ. εκτιμώντας ότι οι κοινοτικές πρωτοβουλίες υπέρ της περιφερειακής πολιτιστικής ανάπτυξης, που αναλαμβάνονται συχνά με επιτυχία, έχουν μεν αφετηρία τους τα χρηματοδοτούμενα από τα Διαρθρωτικά Ταμεία προγράμματα (στόχοι 1, 2, 5β και ΠΚΕ), αλλά οι πιστώσεις που διατίθενται για αυτά τα προγράμματα παραμένουν ωστόσο άκρως περιορισμένες (ο προγραμματισμός των ταμείων δυσχεραίνει την ακριβή ποσοτικοποίηση του όγκου των δαπανών που εκτιμάται σε 400 εκατ. ECU για την περίοδο προγραμματισμού 1989-1993 και σε περίπου 3% του συνόλου των πιστώσεων των Διαρθρωτικών Ταμείων),

ΙΕ. έχοντας υπόψη ότι ο πολιτισμός μπορεί να διαδραματίσει θετικό ρόλο στο θέμα της κοινωνικής ένταξης, της επανένταξης κοινωνικών στρωμάτων που αποκλείονται από την αγορά εργασίας (ανάπηροι, άνεργοι και ανειδίκευτοι), και να συμβάλει με τον τρόπο αυτό στην συνοχή μέσω των συνεταιρισμών, των ενώσεων και των ιδρυμάτων,

ΙΣΤ. εκτιμώντας τον κεντρικό ρόλο που διαδραματίζουν οι γυναίκες στην περιφερειακή ανάπτυξη ως φορείς πολιτισμού και δημιουργοί απασχόλησης και ως κινητήριοι μοχλοί της τοπικής ανάπτυξης,

ΙΖ. εκτιμώντας ότι, ενόψει της διεύρυνσης της Ένωσης με τις χώρες της Κεντρικής και Ανατολικής Ευρώπης καθώς και με την Κύπρο και τη Μάλτα, μια συνεννοημένη πολιτιστική δράση με τις χώρες αυτές μπορεί να έχει ευεργετικά αποτελέσματα εάν λάβουμε υπόψη μας κυρίως τις πολιτισμικές, κοινωνικές και θρησκευτικές δυσκολίες, καθώς και τα προγράμματα συνεργασίας της ΕΕ με τις τρίτες μεσογειακές χώρες,

ΙΗ. εκτιμώντας ότι το έτος 1999 έχει προκηρυχθεί διεθνές έτος τουρισμού[semigr ] ότι ο τουρισμός διαδραματίζει σημαντικό ρόλο στην προσπάθεια άμβλυνσης των ανισοτήτων μεταξύ των περιφερειών και ότι ο πολιτισμός ασκεί ιδιαίτερη επιρροή στην προώθηση του παραδοσιακού και εναλλακτικού τουρισμού,

ΙΘ. έχοντας υπόψη τον σημαντικό ρόλο του άρθρου 10 του κανονισμού ΕΤΠΑ υπέρ των νέων πρωτοβουλιών οι οποίες θα αποκτήσουν προστιθέμενη αξία στο πλαίσιο μιας πολιτιστικής πολιτικής υπέρ της συνοχής,

1. δέχεται ευνοϊκά την ανακοίνωση της Επιτροπής καθόσον επαναλαμβάνει τη σημασία του πολιτιστικού τομέα και αποδεικνύει πλήρως το οικονομικό δυναμικό των πολιτιστικών δραστηριοτήτων και το ρόλο που μπορούν να έχουν για μια σταθερότερη και πιο ισορροπημένη κοινωνική και οικονομική ανάπτυξη[semigr ]

2. υπενθυμίζει ότι, ήδη το 1993, με πρωτοβουλία της Επιτροπής Πολιτισμού, Νεότητας, Παιδείας και Μέσων Ενημέρωσης, στις γνωμοδοτήσεις του σχετικά με την αναθεώρηση του Ταμείου Συνοχής και των Διαρθρωτικών Ταμείων είχε ζητήσει από την Επιτροπή και το Συμβούλιο να συμπεριλάβουν ως παράγοντα ανάπτυξης τις πολιτιστικές δραστηριότητες[semigr ]

3. εκφράζει την ικανοποίησή του για το γεγονός ότι κερδίζει έδαφος η συνειδητοποίηση του ρόλου του πολιτισμού ως «πόρου» για την ανάπτυξη και θεωρεί ότι τούτο πρέπει να ακολουθήσουν συγκεκριμένες πρωτοβουλίες για μια πλήρη ενσωμάτωσή του στις πολιτικές συνοχής και ανάπτυξης, στο μέτρο κατά το οποίο η συνοχή αποτελεί βασική αρχή του ευρωπαϊκού σχεδίου που αφορά όλα τα κράτη μέλη και όχι μόνον τα τέσσερα κράτη που επωφελούνται από το Ταμείο Συνοχής[semigr ]

4. διαπιστώνει ότι η μέχρι σήμερα υφιστάμενη υποχρέωση να πραγματοποιούνται πολιτιστικά σχέδια στο πλαίσιο των κριτηρίων των εκτελούμενων προγραμμάτων συνοχής και ανάπτυξης απέδειξε ότι τα σχέδια αυτά μπορούν να συνδυαστούν πολύ καλά με τους στόχους των εν λόγω προγραμμάτων, καθώς επίσης ότι η υποχρέωση αυτή εξασφαλίζει το πλεονέκτημα, ο πολιτιστικός τομέας να ενσωματώνεται σε άλλους τομείς και επομένως να αποφεύγεται ενδεχόμενος κίνδυνος απομόνωσης των πολιτιστικών δραστηριοτήτων από τη γενικότερη ανάπτυξη της κοινωνίας[semigr ] ως εκ τούτου, καλεί την Επιτροπή να ακολουθήσει και στο μέλλον αυτή την προσέγγιση[semigr ]

5. υπογραμμίζει ότι, στη συνέχεια του Λευκού Βιβλίου για την ανάπτυξη, την ανταγωνιστικότητα και την απασχόληση, διάφορες εργασίες και μελέτες σχετικά με τις νέες υπηρεσίες ή τους 17 τομείς που δημιουργούν απασχόληση έφεραν στο φως τις σημαντικές δυνατότητες των πολιτιστικών δραστηριοτήτων για τη δημιουργία απασχόλησης[semigr ]

6. υπογραμμίζει επίσης ότι οι δραστηριότητες αυτές είναι από τη φύση τους ευέλικτες και μπορούν να εφαρμόζονται κατάλληλα σε τοπικό και περιφερειακό επίπεδο, συμβάλλοντας στη συγκράτηση του πληθυσμού, επειδή αντιμετωπίζουν τα φαινόμενα της αστυφιλίας και της απερήμωσης καθώς και στη διατήρηση της περιφερειακής, εθνικής και παγκόσμιας πολιτιστικής κληρονομιάς και σε τελική ανάλυση στην επίτευξη του στόχου της οικονομικής και κοινωνικής συνοχής[semigr ]

7. υπενθυμίζει ότι η απασχόληση στους πολιτιστικούς τομείς, όπως διαφαίνεται από τις μέχρι σήμερα στατιστικές, ανέρχεται σε 3,1 εκατομμύρια στις χώρες της Ευρωπαϊκής Ένωσης, αντιπροσωπεύοντας ποσοστό 1,8% του ενεργού πληθυσμού και 2,1% του συνολικού αριθμού θέσεων απασχόλησης[semigr ]

8. υποστηρίζει τις πρωτοβουλίες της Επιτροπής, βασιζόμενη στον προβληματισμό και τη συζήτηση, με στόχο τη δημιουργία στατιστικών πηγών με κοινή ονοματολογία ούτως ώστε να αντιμετωπισθούν τα μεθοδολογικά προβλήματα και να επιτευχθεί ένας κοινός ορισμός της πολιτιστικής απασχόλησης χωρίς να θίγονται οι εθνικές και περιφερειακές ιδιομορφίες[semigr ]

9. ζητεί από την Επιτροπή και τα κράτη μέλη να προβάλουν, στα στατιστικά τους στοιχεία, το ποσοστό των θέσεων απασχόλησης που δημιουργούνται άμεσα ή έμμεσα από τις πολιτιστικές δραστηριότητες καθώς και τα προγράμματα που χρηματοδοτούνται από τα διάφορα διαρθρωτικά ταμεία, τα οποία εντάσσονται στο πλαίσιο παρέμβασης για την προστασία της αρχιτεκτονικής και της ιστορικής κληρονομιάς[semigr ]

10. τονίζει ότι ένας μεγάλος αριθμός άμεσων και έμμεσων πολιτιστικών απασχολήσεων θα προκύψει από την προσπάθεια ικανοποίησης νέων αναγκών, απαντώντας με την τοπική προσφορά σε μια συνεχώς αυξανόμενη ζήτηση πολιτιστικών αγαθών και υπηρεσιών[semigr ]

11. σημειώνει με ανησυχία ότι εάν η δημοσιονομική πολιτική παραμείνει περιοριστική προκειμένου να επιτευχθούν τα κριτήρια ονομαστικής σύγκλισης και ανησυχεί περισσότερο για την αύξηση των δαπανών παρά των πλεονασμάτων, θα συνεχιστεί η μείωση ή η αντιστροφή της αυξητικής τάσης της πολιτιστικής απασχόλησης, εφόσον ένα μεγάλο μέρος πολιτιστικών δραστηριοτήτων εξαρτάται, τουλάχιστον στα αρχικά στάδια, από τη δημόσια χρηματοδότηση τόσο σε εθνικό όσο και σε περιφερειακό επίπεδο[semigr ]

12. εφιστά την προσοχή στις ιδιομορφίες των πολιτιστικών δραστηριοτήτων και απασχολήσεων, οι οποίες λόγω της αλληλεξάρτησης και της πολυμορφίας τους έχουν κυρίως χαρακτήρα μερικής ή ανεξάρτητης απασχόλησης, μορφές ιδιαίτερα ευάλωτες από άποψη σταθερότητας και μονιμότητας[semigr ]

13. κρίνει απαραίτητη τη ρητή αναγνώριση, στη μελλοντική συνθήκη καθώς και στους κανονισμούς των Διαρθρωτικών Ταμείων κατά την αναθεώρησή τους το 1999, του πρωταρχικού ρόλου του πολιτισμού και των σημαντικών συνεπειών του στο θέμα της απασχόλησης, της οικονομικής ανάπτυξης, της ενίσχυσης της οικονομικής και κοινωνικής συνοχής και της διατήρησης της ταυτότητας των περιφερειών καθώς και το να υπάρξουν προς τον σκοπό αυτό τα απαιτούμενα οικονομικά μέσα[semigr ]

14. ζητεί μία ισορροπημένη προσέγγιση για την υποστήριξη όλων των τύπων πολιτιστικών δραστηριοτήτων, και ειδικότερα όσον αφορά την διατήρηση της πολιτιστικής κληρονομιάς και οποιοδήποτε άλλο τομέα πολιτιστικής έκφρασης[semigr ]

15. υπογραμμίζει ότι η ευρωπαϊκή κληρονομιά, ιδιαιτέρως πλούσια στις περισσότερες περιοχές της Ευρώπης αλλά κυρίως στην ευρωμεσογειακή ζώνη και ακόμη περισσότερο στις μειονεκτούσες από οικονομική άποψη περιοχές, απέχει πολύ από του να έχει πλήρως αξιοποιηθεί. Ιδιαίτερο ενδιαφέρον πρέπει να υπάρξει για τα νησιά, όπου η παραδοσιακή πολιτιστική δραστηριότητα μπορεί να παίξει ένα σταθεροποιητικό ρόλο στην εύθραυστη ισορροπία τους[semigr ]

16. θεωρεί απαραίτητο, η αποκατάσταση αυτής της κληρονομιάς και η αξιοποίησή της για κάθε είδος πολιτιστικό σκοπό, ιδίως στο πλαίσιο ενός ποιοτικού τουρισμού, πρέπει να καταστεί προτεραιότητα των ενιαίων εγγράφων προγραμματισμού που κινητοποιούν επαρκή κοινοτικά κεφάλαια προκειμένου να υπάρξει πολλαπλασιαστικό αποτέλεσμα στις δημόσιες και ιδιωτικές επενδύσεις, και ιδίως με την προοπτική του ιωβηλαίου και των εκδηλώσεων που προβλέπονται για να χαιρετίσουμε την έναρξη της τρίτης χιλιετηρίδας[semigr ]

17. κατά την προώθηση των έργων ανανέωσης ιστορικών πόλεων πρέπει να δίδεται ιδιαίτερη προσοχή ώστε τέτοια έργα να πραγματοποιούνται βάσει προγραμμάτων ανανέωσης και αναβάθμισης, τα οποία εξυπηρετούν τον στόχο της πολυλειτουργικότητας των ιστορικών πόλεων, δηλαδή της διατήρησης των παραδοσιακών οικισμών και της ανάπτυξης της υποδομής που καθιστά τα κέντρα αυτά κατοικήσιμα προωθώντας την αναβίωση και ανάπτυξη των εμπορικών, βιοτεχνικών, τουριστικών, κοινωνικών και πολιτιστικών δραστηριοτήτων συνδεδεμένων με την ιστορική παράδοση της πόλης εις τρόπον ώστε να αποκατασταθεί η ζωτικότητα της τελευταίας επανενισχύοντας έτσι την καλλιτεχνική και αρχιτεκτονική κληρονομιά και καθιστώντας τις υπηρεσίες σύγχρονες και βιώσιμες. Τονίζει την ανάγκη να αποφευχθεί ο κίνδυνος να καταστούν οι πόλεις μουσεία που δεν θα είναι κατάλληλες για διαβίωση[semigr ]

18. επαναλαμβάνει τη σπουδαιότητα της συνεργασίας μεταξύ δημοσίου τομέα, ιδιωτικού και του μη κερδοσκοπικού τομέα στο πλαίσιο των τοπικών πρωτοβουλιών και του σεβασμού των εταιρικών σχέσεων μεταξύ περιφερειών του ίδιου κράτους και μεταξύ περιφερειών διαφορετικών κρατών, και των πρωτοβουλιών που αναλαμβάνουν πολιτιστικά ιδρύματα και ενώσεις[semigr ]

19. υπογραμμίζει τη σημασία της στήριξης της ανάπτυξης της συνεργασίας μεταξύ του κοινού και του τριτογενούς τομέα/ή του ιδιωτικού τομέα και της εκμετάλλευσης των ανακαινισθέντων έργων υποδομής στο πλαίσιο των τοπικών συμφωνιών για την απασχόληση[semigr ]

20. παρατηρεί ότι, για να αναπτυχθούν όλες οι προοπτικές δημιουργίας άμεσης και έμμεσης απασχόλησης του τομέα αυτού, τα προγράμματα αποκατάστασης της αρχιτεκτονικής κληρονομιάς πρέπει να ενταχθούν σε μια συνολική περιφερειακή πολιτιστική πολιτική, αρθρωμένα σε μια αντίληψη ποιοτικού τουρισμού και ενταγμένα σε μια ενιαία δράση χωροθέτησης των τοπικών μεταφορικών και ξενοδοχειακών υποδομών, η οποία να διευκολύνει την πρόσβαση και την διαμονή στους συγκεκριμένους αυτούς τόπους[semigr ]

21. σημειώνει επίσης ότι θα πρέπει να αναληφθεί σθεναρή δράση για την εξασφάλιση μιας ευέλικτης κατάρτισης ούτως ώστε να αποκτήσουν οι εργαζόμενοι, τόσο οι μόνιμοι όσο και οι εποχιακοί, με τα προσόντα που απαιτούνται για την εκμετάλλευση, την αναδιάρθρωση και τη διατήρηση της κληρονομιάς, καθώς και για την προώθηση καλλιτεχνικών, τουριστικών και πολιτιστικών δραστηριοτήτων, προσανατολισμένης στην διεύρυνση των ευκαιριών απασχόλησης[semigr ]

22. ζητεί από την Επιτροπή και τα κράτη μέλη να ενισχύσουν και να στηρίξουν παραδοσιακές σχολές τεχνιτών που σήμερα φυτοζωούν, οι οποίες μπορούν να συμβάλλουν στην αναβίωση της παράδοσης, στην αύξηση της απασχόλησης και στη διατήρηση της ισορροπίας σε μικρές τοπικές κοινωνίες[semigr ]

23. προτείνει να προβλεφθεί η εφαρμογή μειωμένου εναρμονισμένου ποσοστού ΦΠΑ υπέρ των εργασιών αποκατάστασης και συντήρησης των πολιτιστικών αγαθών, με σκοπό ιδίως την τόνωση εκείνων των πρωτοβουλιών που δεν σχετίζονται αποκλειστικώς με αγαθά που ανήκουν στο δημόσιο[semigr ]

24. υπογραμμίζει εξίσου τον μείζονα ρόλο που μπορεί να διαδραματίσει μια ποιοτική αρχιτεκτονική πολιτική η οποία θα αφορά, αναλόγως των περιπτώσεων, την αναβάθμιση της παλαιάς αρχιτεκτονικής κληρονομιάς[semigr ]

25. υιοθετώντας τις οδηγίες της Επιτροπής σχετικά με τους προσανατολισμούς ενός ευρωπαϊκού διαλόγου για το αστικό καθεστώς (COM(97)0197), επιθυμεί την ανάληψη συντονισμένης δράσης μεταξύ τοπικών αρχών, περιφερειακών και εθνικών θεσμικών οργάνων και της Ευρωπαϊκής Ένωσης με σκοπό την επίτευξη καλύτερης διάρθρωσης η οποία να ενισχύει την ποιότητα της παροχής και να την καθιστά ανταγωνιστική σε επίπεδο συνολικής αγοράς[semigr ]

26. υπογραμμίζει το ενδιαφέρον των πολιτιστικών και/ή καλλιτεχνικών δραστηριοτήτων όπως είναι η ανακαίνιση και η βιοτεχνία για την κατάρτιση και την απασχόληση των νέων καθώς επίσης και για την εικόνα και την ανάκαμψη μιας περιοχής για τουριστικούς σκοπούς[semigr ]

27. θεωρεί ότι, στον ισχύοντα κανονισμό των Διαρθρωτικών Ταμείων (ιδίως του ΕΤΠΑ), η επένδυση σε πολιτιστικά αγαθά συνδέεται υπερβολικά με τα άμεσα αποτελέσματα στον τουρισμό. Χρειάζεται αντίθετα να εξισορροπηθεί η ανάγκη αυτή με την αξιοποίηση όλων των στοιχείων της «πολιτιστικής βιομηχανίας» (προστασία, συντήρηση, έρευνα, βιοτεχνία, επιμόρφωση, παραγωγή υπηρεσιών, εξειδικευμένος οικοδομικός τομέας, κλπ.)[semigr ]

28. θεωρεί ότι χρειάζεται να αναπτυχθεί περαιτέρω η συζήτηση για τη σχέση μεταξύ πολιτισμού συνοχής και απασχόλησης ενόψει της ανανέωσης των Διαρθρωτικών Ταμείων μετά το 1999[semigr ]

29. η αναμόρφωση των Διαρθρωτικών Ταμείων μετά το 1999 παρέχει μια ευκαιρία, που δεν πρέπει να μείνει ανεκμετάλλευτη, για τη συγκεκριμένη ενσωμάτωση της πολιτιστικής διάστασης, των σχέσεών της με την απασχόληση, τη συνοχή, την περιφερειακή ανάπτυξη και την ανακυττάρωση των αστικών κέντρων[semigr ]

30. ζητεί να καταβληθεί προσπάθεια συνεργασίας μεταξύ των διαφόρων διαρθρωτικών μέτρων ανάπτυξης και των δράσεων δυνάμει του ΕΚΤ, έτσι ώστε να συνεργάζονται τα δύο ταμεία στο πλαίσιο δράσεων αναπαλαίωσης, συντήρησης και αναβάθμισης αρχιτεκτονικών μνημείων και να αξιοποιηθούν στο πλαίσιο αυτής της συνεργασίας όλες οι δυνατότητες κατάρτισης, επανένταξης ή απασχόλησης[semigr ]

31. ζητεί από την Επιτροπή να διευκολύνει μέσω του Ευρωπαϊκού Κοινωνικού Ταμείου την κατάρτιση στα διάφορα επαγγέλματα που έχουν σχέση με τις πολιτιστικές δραστηριότητες, οι οποίες δημιουργούν διαρκείς θέσεις απασχόλησης, δίδοντας έμφαση στις πτυχές της διαχείρισης και των νέων τεχνολογιών που ανεπτύχθησαν στο πλαίσιο της κοινωνίας των πληροφοριών[semigr ]

32. υπογραμμίζει επίσης την σκοπιμότητα ανάπτυξης όλων των πρωτοβουλιών με τις οποίες είναι δυνατόν να διασφαλισθεί η διατήρηση της φυσικής κληρονομιάς (προστασία τοπίων, φυσικά πάρκα) και των αγροτικών παραδόσεων (τοπική οικοτεχνία, εγχώρια προϊόντα), τόσο για να ικανοποιηθούν οι περιβαλλοντικές απαιτήσεις όσο και μια αυξανόμενη ζήτηση (πράσινος τουρισμός)[semigr ] αυτή η προτεραιότητα πρέπει να αναγνωρισθεί από τα Διαρθρωτικά Ταμεία λαμβανομένου υπόψη του αντικτύπου αυτών των έργων στην οικονομική και κοινωνική συνοχή στην ύπαιθρο (στόχος 5β)[semigr ]

33. παρατηρεί ότι υφίσταται, όπως καταδεικνύεται από πολυάριθμα επιτυχή παραδείγματα σε αυτόν τον τομέα, ένα σημαντικό πεδίο δράσης ανοιχτό σε πρωτοβουλίες υπέρ κάθε μορφής τέχνης και της διάδοσής τους στις μειονεκτούσες αστικές και αγροτικές ζώνες, οι οποίες προσφέρουν πολλές προοπτικές απασχόλησης και επιτυγχάνουν την σύσφιγξη του κοινωνικού ιστού[semigr ]

34. θεωρεί ότι οι αθλητικές εκδηλώσεις πρέπει να εκλαμβάνονται ως πολιτιστική δραστηριότητα και να χρησιμοποιούνται ως βοηθητικό μέσο για την ενθάρρυνση της ενοποίησης και την καταπολέμηση του ρατσισμού και της ξενοφοβίας[semigr ]

35. υπενθυμίζει τη σημασία που έχουν στον πολιτιστικό τομέα οι μικρομεσαίες επιχειρήσεις, και ιδιαίτερα η βιοτεχνία, και θα πρέπει επομένως οι μηχανισμοί πρόσβασης στα Διαρθρωτικά Ταμεία να λαμβάνουν υπόψη τα ιδιαίτερα προβλήματα των επιχειρήσεων τέτοιου τύπου και το θετικό ρόλο που μπορούν να διαδραματίσουν οι ενώσεις επιχειρήσεων[semigr ]

36. υποστηρίζει τη χρηματοδότηση καινοτόμων πιλοτικών έργων (μέσω μιας καλύτερης και πιο επιλεκτικής χρησιμοποποίησης του άρθρου 10 του κανονισμού ΕΤΠΑ) στους τομείς του πολιτισμού και των πολιτιστικών ανταλλαγών μεταξύ περιφερειών και/ή μέσω μιας στενής συνεργασίας μεταξύ περιφερειών ή οργανισμών τοπικής αυτοδιοίκησης[semigr ] καλεί τα κράτη μέλη και την Επιτροπή να συνεργασθούν για τον εντοπισμό των πολιτιστικών πόρων με ανεκμετάλλευτο δυναμικό απασχόλησης και να αναπτύξουν από κοινού καινοτόμα πειραματικά σχέδια με την στήριξη των τοπικών αρχών[semigr ]

37. θεωρεί ότι χρειάζεται να ενισχυθεί η συνεργασία σε όλα τα επίπεδα μεταξύ των υπευθύνων του πολιτιστικού τομέα και των υπευθύνων των πολιτικών περιφερειακής ανάπτυξης και προγραμματισμού των Διαρθρωτικών Ταμείων[semigr ] για το σκοπό αυτό θεωρεί ότι πρέπει να αναπτυχθεί περαιτέρω η συνεργασία μεταξύ ΓΔΧ και ΓΔXVI της Ευρωπαϊκής Επιτροπής προκειμένου να εφαρμοστούν οι κατάλληλες στρατηγικές που θα επιτρέψουν την πλήρη ενσωμάτωση του πολιτισμού στις περιφερειακές πολιτικές[semigr ] προτείνει στην Επιτροπή να προβλέψει τη δημιουργία «taskforce» με τους εκπροσώπους των πλέον αρμοδίων ΓΔ στους τομείς του πολιτισμού, της παιδείας και της κατάρτισης με σκοπό τον καθορισμό των κοινών στρατηγικών καθώς και της ανάλυσης των προγραμμάτων και των σχεδίων υπό το πρίσμα μιας ολοκληρωμένης πολιτικής όπως προβλέπουν τα συμπεράσματα του Συμβουλίου Πολιτισμού της 30ης Ιουνίου 1997[semigr ]

38. επιδοκιμάζει συνεπώς ως προς την αρχή της την ανακοίνωση της Επιτροπής και ζητεί από την τελευταία να διατυπώσει όλες τις προτάσεις που είναι απαραίτητες προκειμένου, μεταξύ άλλων :

- να ληφθεί υπόψη, στο πλαίσιο του προγραμματισμού, ένας συγκεκριμένος πολιτιστικός άξονας,

- να ενημερωθούν, να γνωμοδοτήσουν και να κινητοποιηθούν όλοι οι τοπικοί παράγοντες και ενδεχομένως οι περιφερειακές κυβερνήσεις, μέσω της θέσπισης στενών εταιρικών σχέσεων με όλους τους ενδιαφερομένους, προβάλλοντας ειδικότερα τον ιδιαίτερο ρόλο της γυναίκας σε επίπεδο ευαισθητοποίησης και συντονισμού των τοπικών αρχών,

- να γνωστοποιηθούν οι κεκτημένες εμπειρίες, όπως λόγου χάριν η δημιουργία καινοτόμων και τεχνολογικά προωθημένων βιβλιοθηκών προκειμένου να παρασχεθεί η δυνατότητα δημοκρατικής πρόσβασης σε αυτές σε ολόκληρο τον πληθυσμό της Ευρωπαϊκής Ένωσης[semigr ]

- να χρησιμοποιηθούν νέες τεχνολογίες πληροφόρησης,

- να υιοθετηθεί μια ολοκληρωμένη και συντονισμένη προσέγγιση του συνόλου των ενεχομένων κοινοτικών πολιτικών (έρευνα, παιδεία, επαγγελματική κατάρτιση, βιομηχανική πολιτική, ΚΑΠ κλπ.)[semigr ]

- να οργανωθεί αναλυτική, επεξηγηματική εκστρατεία με αποδέκτες τους τοπικούς και περιφερειακούς φορείς με σκοπό να λειτουργήσει ως κίνητρο για την ανάληψη πρωτοβουλιών[semigr ]

39. ζητεί από την Επιτροπή να χρησιμοποιήσει όλα τα δυνατά μέσα για να συνειδητοποιήσουν πλήρως τα κράτη μέλη και οι περιφέρειες τη σημασία του πολιτιστικού τομέα στις πολιτικές συνοχής[semigr ] θεωρεί σημαντικό να δοθεί η δέουσα δημοσιότητα στα παραδείγματα «ορθών πρακτικών» και θεωρεί για το σκοπό αυτό αναγκαίο να χρησιμοποιηθούν καινοτόμα μέσα για να διευκολυνθεί η ανταλλαγή εμπειριών στον τομέα αυτό (υποστήριξη σε δίκτυα, προγράμματα διάδοσης, κίνητρο στην «δυνάμενη να μεταφερθεί» καινοτομία κλπ.)[semigr ]

40. καλεί την Επιτροπή να μεριμνήσει ώστε οι περιφέρειες να επεξεργάζονται ισορροπημένα σχέδια πολιτιστικής ανάπτυξης, όπου θα λαμβάνονται υπόψη όλες οι κατηγορίες των πολιτιστικών δραστηριοτήτων[semigr ] αυτά τα αναπτυξιακά σχέδια πρέπει να εκπονούνται σε στενή συνεργασία με τους εκπροσώπους του πολιτιστικού τομέα στις εν λόγω περιφέρειες[semigr ]

41. θεωρεί ότι η ανάπτυξη δικτύων ευρωπαϊκής συνεργασίας στον πολιτιστικό τομέα είναι ζωτικής σημασίας για την αναβάθμιση των πολιτιστικών δραστηριοτήτων σε πλαίσιο Ένωσης και στη σχέση με τους εταίρους των τρίτων χωρών[semigr ] καλεί την Επιτροπή να διευρύνει και να ενισχύσει τα μέσα που έχει στη διάθεσή της για την υποστήριξη των εν λόγω δικτύων[semigr ]

42. επισημαίνει την αντίφαση που υφίσταται μεταξύ του διακηρυχθέντος από την Επιτροπή ενδιαφέροντος για τα ευρωπαϊκά πολιτιστικά δίκτυα και της απουσίας κοινοτικής στήριξης για τη λειτουργία αυτών, πράγμα που αποτελεί αναγκαία προϋπόθεση για την ύπαρξη και την αποτελεσματικότητά τους[semigr ] εξάλλου, τα πολιτισμικά σχέδια ευρωπαϊκής κυρίως διάστασης, ως εκ της φύσεώς τους, δύσκολα εξασφαλίζουν κρατική βοήθεια.. Προτείνει στην Επιτροπή να προβεί σε εκ νέου αξιολόγηση των κριτηρίων που εφαρμόζει στον εν λόγω τομέα προκειμένου να καταστεί δυνατή η πλήρης ανάπτυξη των δικτύων και των σχεδίων τους[semigr ]

43. επιθυμεί να δημοσιευθεί σύντομα η Πράσινη Βίβλος της Επιτροπής για τις πολιτιστικές βιομηχανίες προκειμένου να ληφθεί υπόψη μια αποφασιστική πτυχή για το μέλλον του τομέα στην εκπόνηση των αναγκαίων μέσων για το μέλλον[semigr ] θεωρεί επ' αυτού ότι το θέμα της πολιτιστικής παραγωγής είναι μια από τις αποφασιστικές πτυχές για την ανάπτυξη και την ανταγωνιστικότητα της ευρωπαϊκής οικονομίας[semigr ]

44. πιστεύει ότι ένα πρόγραμμα-πλαίσιο για τον πολιτισμό, που θα συνενώνει σε ένα ενιαίο πλαίσιο το σύνολο των αμέσων παρεμβάσεων της Κοινότητας στον πολιτισμό, θα μπορούσε να έχει το θετικό αποτέλεσμα αφενός να διευρύνει και να ενισχύσει την πολιτιστική πρωτοβουλία της Ένωσης και αφετέρου να προσφέρει τα κατάλληλα κίνητρα και συμπληρώματα στον αποκεντρωμένο ρόλο των διαρθρωτικών ταμείων[semigr ] καλεί επ' αυτού την Επιτροπή να διατυπώσει μια πρόταση αναδιοργάνωσης των πολιτιστικών προγραμμάτων της Κοινότητας, υπενθυμίζει δε ότι για να διασφαλισθεί η προσαρμογή του νέου προγράμματος-πλαίσιο στους στόχους που αυτό επιδιώκει, είναι ανάγκη να εισακουσθούν με προσοχή οι πολιτιστικές οργανώσεις που ασκούν δραστηριότητα στον τομέα, λαμβάνοντας επιπλέον υπόψη ότι ορισμένες από αυτές έχουν ήδη προβεί σε λεπτομερή ανάλυση του ζητήματος[semigr ]

45. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Επιτροπή των Περιφερειών, καθώς και τα κοινοβούλια και τις κυβερνήσεις των κρατών μελών.